Geskiedenis – Namibië
Die eerste NG-lidmate het reeds in die tagtiger-jare van die 19de eeu in die gebied wat toe bekend gestaan het as Groot Namakwa­land ingekom. In die jare 1888 tot 1893 is hierdie lidmate kerklik vanuit die Kaap versorg.
Van hierdie klein begin het die NG Kerk Namibië gegroei tot die huidige 44 gemeentes met nagenoeg 22800 doop- en belydende lidmate en net minder as 60 predikante. In 1957 het die selfstandige sinode van (destyds) Suidwes-Afrika tot stand gekom – vandag Sinode van Namibië.
Vanweë historiese en praktiese redes, ressorteer die gemeente Katima Mulilo in die Zambezi-streek onder die Noordelike Sinode van Suid-Afrika.